Start sto for en aldri så liten sensasjon i UEFA-cupen dette året. Etter å ha slått ut Fram Reykjavík i første runde ventet det tyske storlaget Eintracht Braunschweig med europa- og verdensmester Paul Breitner på laget i runden etter. Start vant hjemmekampen 1-0 med mål av Helge Haugen etter nydelig forarbeid av Svein Mathisen. Tyskerne ble imidlertid for sterke i returkampen og gikk videre med 4-1 sammenlagt.